కీత్ స్మిత్

కీత్ ఫ్రెడరిక్ హెన్రీ స్మిత్ (1929, ఏప్రిల్ 30 – 2016, జూన్ 6) న్యూజిలాండ్ క్రికెట్ ఆటగాడు. అతను 1953 - 1961 మధ్యకాలంలో సెంట్రల్ డిస్ట్రిక్ట్స్, వెల్లింగ్టన్ తరపున ఫస్ట్-క్లాస్ క్రికెట్ ఆడాడు.

 జీవిత చరిత్ర 
1929లో మాస్టర్టన్‌లో జన్మించిన స్మిత్ వెల్లింగ్టన్ కళాశాలలో చదువుకున్నాడు. అతను వెల్లింగ్టన్ టీచర్స్ కాలేజీలో ఉపాధ్యాయుడిగా శిక్షణ పొందాడు.

కుడిచేతి వాటం బ్యాట్స్‌మన్, నెమ్మదిగా ఎడమచేతి వాటం ఆర్థోడాక్స్ బౌలర్ అయిన స్మిత్, 1953/54 సీజన్‌లో సెంట్రల్ డిస్ట్రిక్ట్స్‌తో జరిగిన మ్యాచ్‌లో వెల్లింగ్టన్ తరపున ఫస్ట్-క్లాస్ అరంగేట్రం చేశాడు, రెండవ ఇన్నింగ్స్‌లో అతని అత్యధిక ఫస్ట్-క్లాస్ స్కోరు అయిన 141 నాటౌట్ చేశాడు. అతను హాక్స్ బేకు వెళ్లే ముందు రెండు సీజన్లలో వెల్లింగ్టన్ తరపున ఐదు మ్యాచ్‌లు ఆడాడు. 1955/56 - 1960/61 మధ్యకాలంలో సెంట్రల్ డిస్ట్రిక్ట్స్ తరపున 33 సార్లు ఆడాడు. తన 38 ఫస్ట్-క్లాస్ ఆటలలో, స్మిత్ 25.65 సగటుతో 1719 పరుగులు చేశాడు. 22.37 సగటుతో 35 వికెట్లు పడగొట్టాడు.

స్మిత్ 1969 - 1975 మధ్యకాలంలో వెల్లింగ్టన్ సెలెక్టర్‌గా పనిచేశాడు. 1978లో వెల్లింగ్టన్ క్రికెట్ అసోసియేషన్ వైస్ ప్రెసిడెంట్ అయ్యాడు.

ఆయన 2016, జూన్ 6న వెల్లింగ్టన్‌లో మరణించాడు.

 మూలాలు 

వర్గం:న్యూజీలాండ్ క్రికెట్ క్రీడాకారులు
వర్గం:2016 మరణాలు
వర్గం:1929 జననాలు